El Club de Lluita Camp de Morvedre es proclama campió de lluita platja i Bac
12 de juny 2023

![](/media/w22nyujj/dscn0891-c.png?width=850&height=637.5)

La lluita va tornar a ser la protagonista de la platja del Port de Sagunt el dissabte passat 10 de juny dins del programa Estiu a la Mar de l'Ajuntament de Sagunt, on es van disputar tres tornejos de dos modalitats: la lluita platja i el Bac, que és la lluita valenciana.

En lluita platja es va disputar l'XI Torneig Popular de Lluita Platja, que és el torneig més antic de tot Espanya, segons apunten des de l'organització, i el X Campionat de Lluita Platja de la Comunitat Valenciana, que també és el campionat autonòmic degà del país, expliquen també des del Club.

![](/media/g1uipsbc/dscn0843-c.png?width=850&height=637.5)

Com a novetat es va organitzar el I Campionat d'Espanya de Bac, la lluita tradicional valenciana que s'intenta recuperar, i que va comptar amb representants de Deltebre, del sud de Tarragona, ja que en les localitats del Delta de l'Ebre també es practica esta modalitat que va ser introduïda des de terres valencianes, indica el Club.

L'organització, delegada per la Federació Valenciana de Lluita, va ser a càrrec del Club de Lluita Camp de Morvedre, comptant amb la col·laboració de l'Ajuntament de Sagunt. Es va poder comptar amb la presència de l'alcalde en funcions de Sagunt, Darío Moreno, i amb el regidor d'Esports en funcions, Javier Timón.

![](/media/5tujkpai/dscn0901-c.png?width=850&height=637.5)

El Club explica que com sempre el públic, banyistes, turistes i aficionats a l'esport van animar els participants, que van poder contemplar ràpides i espectaculars accions sobre l'arena i on els aplaudiments i ànims no cessaven el ritme de la música del DJ Ricardo Alonso.

En l'àmbit esportiu, el Club de Lluita Camp de Morvedre, recentment campió d'Espanya, es va proclamar campió de la Comunitat Valenciana amb 9 ors i 2 plates en lluita platja, mentre que en Bac el Club de Lluita Camp de Morvedre es va proclamar campió, aconseguint 4 ors i 2 plates. La direcció tècnica del club va estar a càrrec de Pedro Ojeda, mentre que els àrbitres de l'esdeveniment van ser Félix Ramírez, Esmeralda Gallur i Pablo Perales.

![](/media/kidlzikr/dscn0480-c.png?width=345&height=259&mode=max)               ![](/media/lj0hc0qv/dscn0607-c.png?width=344&height=258&mode=max)

Els resultats individuals aconseguits pels lluitadors del Club de Lluita Camp de Morvedre van ser:

**Luita Platja**

**Sénior**

Esmeralda Gallur (+70 Kg): 1ª

Isidoro Martínez Vesa (90 Kg): 2º

Raúl Gallur Fernández (+90 Kg.): 1º

Carlos Aránguiz (+90 Kg.): 2º

**Sub17**

Daniela Ojeda Aranda (40 Kg): 1ª

Mara Jurado Gil (50 Kg): 1ª

Pau Gimeno (60 Kg.): 1ª

Hugo Marta (80 Kg.): 1º

Rachid Kaidi (+80 Kg): 1º

**Sub15**

Martina Ojeda Aranda (50 Kg.): 2ª

Mar Cortés (55 Kg.): 1ª

Adam Rachid (65 Kg.): 1º

Club de Lluita Camp de Morvedre: 1º

**Bac**

**Sénior**

Esmeralda Gallur (+70 Kg): 1ª

Isidoro Martínez Vesa (90 Kg): 2º

Carlos Aránguiz (+90 Kg.): 1º

Raúl Gallur Fernández (+90 Kg.): 2º

**Sub17**

Pau Gimeno (60 Kg.): 1ª

Rachid Kaidi (+80 Kg): 1º

![](/media/i2upv0s3/dscn0903-c.png?width=850&height=637.5)

*   [](http://www.facebook.com/sharer.php?u=https://aytosagunto.es/va/actualitat/el-club-de-lluita-camp-de-morvedre-es-proclama-campio-de-lluita-platja-i-bac/ "Facebook")
*   [](http://twitter.com/share?url=https://aytosagunto.es/va/actualitat/el-club-de-lluita-camp-de-morvedre-es-proclama-campio-de-lluita-platja-i-bac/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-club-de-lluita-camp-de-morvedre-es-proclama-campio-de-lluita-platja-i-bac/ "Linked In")
*   [](mailto:?body=https://aytosagunto.es/va/actualitat/el-club-de-lluita-camp-de-morvedre-es-proclama-campio-de-lluita-platja-i-bac/)